**Referat fra bestyrelsesmøde i Ballerup kammerkor 19. oktober 2020.**

Mødet blev afholdt hos Aase Høg.

Tilstede: Aase Høg, formand Aase, Annalisa, Tove, Henrik

1. Valg af referent og ordstyrer

Henrik blev valgt som referent, formand Aase varetog hvervet som ordstyrer

1. Opfølgning fra sidste bestyrelsesmøde

Referatet blev gennemgået. Vi afventer endelig optagelse af de tre aspiranter, før der arbejdes videre med billedgalleriet

1. Meddelelser (som ikke falder ind under dagsordenens øvrige punkter)
	1. fra formanden

Klaveret bliver stemt onsdag d. 21. okt. 2020, Aase H. har syet et dækken til det nye klaver. Vi afventer tidspunkt for afhentning af klaveret hos Jes

* 1. fra kassereren

Der er ikke de store bevægelser i økonomien. Vi mangler løn for sep – dec, og støtte fra Ballerup Kommune pr. 01.11. og 01.12.

Der er problemer med at forstå beskeden fra Kulturstyrelsen. Vi har fået ca. kr. 7.000,00 i forhold til vores ansøgning, men nu vil de gerne have dem igen. Umiddelbart virker det som, at de har en anden beregningsmetode i forhold til afregningen. Henrik arbejder videre med sagen, og giver besked til bestyrelsen.

1. Medlemmer
	1. Status

Vi er 28 aktive sangere foruden 3 aspiranter. Der er to medlemmer på orlov. Dem henvender vi os til, når vi nærmer os årsskiftet

* 1. Fravær

Det ser fint ud. Vi skal huske at tage covid – 19 i betragtning i forbindelse med fravær

* 1. Endelig optagelse. Thomas, Ane og Annelise.

Vi afventer svar fra Erik om, hvordan han gerne vil gennemføre en optagelse

1. Ændring af øvetid

Vi blev enige om, at vi fortsætter som nu, det vil sige fra kl. 19.15 – 22.00. Det giver plads til 3 x 45 minutters undervisning og tid til udluftning. Vi afventer udviklingen med hensyn til Covid – 19 og muligheden for at slutte kl. 21.45

1. Ny dirigent
a. Ansættelseskontrakt

Se den reviderede udgave, som vedhæftes sammen med dette referat. Erik præsenteres for udgaven førstkommende torsdag.
b. Evaluering af forløb

Her faldt mange forskellige bemærkninger. Vi var vist enige om, at det var en lærerig proces for den nye bestyrelse.

1. Corona forholdsregler

Den udsendte information revideres og udsendes igen. Det blev fremhævet, at de menige medlemmer selv må være aktive, hvis de vil have deres stol afsprittet. Annalisa retter skrivelsen til og sender den til formand Aase.

1. Opdateret velkomstfolder + adresseliste med billeder

Annalisas reviderede udgave blev gennemgået og rettet til. Tove vil udfærdige bilaget som en folder

1. Kommunikation v. Henrik

Vi blev enige endnu en gang om, at vi vil være meget aktive mht til at reducere mængden af mails mellem møderne

1. Næste møde

To. d. 7. januar 2020 kl. 19.00 hos Annalisa. Tove og Henrik samles op af formand Aase på Måløv station kl. 18.45

1. Eventuelt
2. Hanna og Tove har udarbejdet PR - materiale til brug ved planlægning af koncerter. Bestyrelsen blev enige om, at det videre arbejde med dette materiale ligger hos PKU

Bestyrelsen har pt ingen forventninger om julefrokost, men koret bliver lige spurgt først